LidanRubinov/Halacha-QA huggingface dataset:
שאלה: פסוק על הזמנה: לכבוד הרב! אני רוצה להוסיף להזמנה לחתונה את המשפט, " מצא אישה מצא טוב, ויפק רצון מה " שיהיה כתובת בצורה זאת (מבחינת שם השם ). יש בעיה עם זה?
תשובה: ב"ה, לא לכתוב פסוקים על הזמנות גם ללא שם השם, כיוון שהרבה מההזמנות נזרקות לפח. בברכת מל טוב, דני ארגמן
שאלה: כשרות: אני גרה בחו ל ואתמול קנינו דג סלמון מהשוק ניקנו אותו טוב ובזמן האכילה ראינו משו שחור מוזר בתוך הדג.ניראה משהו מחלקו של הדג.השאלה היא האם זה הצואה של הדג,? או חלק של הדג שלא ניקנו ואולי זה לא היה כשר? אשמח לתשובה באימייל שלי :Tahelc123 gmail.com. :)
תשובה: מאחר שלא ראיתי, איני יודע. יש ספק אין ספק - פשוט לא לאכול את אותו חלק! יום טוב אברהם קריספין רב קהילה בישוב אדם
שאלה: פדיון בן: לכבוד הרב. השאלה בנושא הלכה. עלתה שאלה בין החברים, מה קורה אם הבחורה נאנסה חס ו, נכנסה להריון לא רצוי בעקבות זה, ואז עשתה הפלה. לאחר שהתחתנה ונולד בן ראשון, צריכה לעשות פדיון הבן?
תשובה: וברכת ד  תלוי בן כמה היה הנפל, אם עברו ארבעים יום או לא, אין משמעות לה ומי היה הנפל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות: אכלתי אחרי יום כיפור עוף למרות שידעתי שבישלו אותו בשמנת האם אני חוטא ויישרף ביגהנום?
תשובה: וברכת ד  מי שאוכל בשר בחלב הוא חוטא וצריך תשובה למעשיו, לעניין הגיהנום כדאי לחכות ולראות.
שאלה: הנחת תפילין לנשים: כיום, כאשר נשות הכותל בכותרות, ואני יודעת שיש ביניהן גם נשים אורתודוכסיות, הייתי שמחה לשמוע מה לגבי הנחת תפילין לנשים. האם יש איסור מפורש?
תשובה: באופן בסיסי מדובר במצוות עשה שהזמן גרמא שיש פטור לאשה מלקיימה אבל לא איסור. במהלך הדורות ידועות נשים יחידאיות שהניחו תפילין (החל ממסורת על מיכל בת שאול!) החל מימי תלמידי מהר"ם מרוטנברג נשמעים קולות הלכתיים החוששים שנשים יתקשו לעמוד בסטנדרטים של נקיות טהרה הנחוצים במהלך הנחת תפילין (ישנה גם פרשנות קדומה יותר של התרגום יונתן המדגים את איסור לבישת  כלי גבר  דוקא בתפילין) לעניינינו משמעותית הקביעה בשולחן ערוך שאשה הרוצה להניח תפילין מוחין בה - ז"א מתנגדים למעשה. בעקבות הפסיקה בשו"ע הפוסקים המאוחרים ע"פ רוב מתייחסים להנחת תפילין ע"י נשים כבעייתית הלכתית. אשה המבקשת לשנות צריכה להיות מודעת לכך שהיא חורגת מהפסיקה המקובלת מזה מאות שנים. כדאי לה ללמוד היטב היטב את ההלכות הקשורות בהנחת תפילין, שלא תכשל בחששות הנ"ל ולדעתי ראוי שתעשה זאת בצנעה. אגב, הרב יהודה הרצל הנקין, פוסק בן זמנינו הקשוב מאד בדרך כלל למאוויים הדתיים של נשים פסק בספרו בני בנים לאסור, בגלל דין השולחן ערוך והחשש ל"כלי גבר". (התשובה ניתנה מהרבנית רחל שפרכר פרנקל) רבני ורבניות בית הלל עונים לשו"ת גם בפייסבוק -
שאלה: אבלות: לכבוד הרב אני אחרי שנת אבל על אבי. במשך כל השנה הדלקנו נר נשמה בבית. עכשיו לאחר השנה אמרו לי שאין צורך להמשיך להדליק ואפילו אמרו שאסור להדליק מה הההלכה מה עושים? מראש
תשובה: וברכת ד  אין צורך להדליק (מלבד בימי הזכרון), אבל גם אין איסור. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כניסה למסגד כנסייה: אני מתכנן לטוס לספרד ב"ה ובעיר קורדובה ישנו אתר שהיה בעבר מסגד גדול ולאחר הכיבוש הנוצרי מחדש הוא הוסב לבית תפילה נוצרי ונבנתה במרכז המתחם קתדרלה. ידוע לי שעל פי ההלכה חל איסור על כניסה לכנסייה אך למסגד הדבר אפשרי. האם ניתן להיכנס באתר זה לחלקי המתחם שאינם חלק מהקתדרלה או לפחות לחצר שליד? דרך אגב, האתר נקרא "Mosque Cathedral of Córdoba" תודב רבה.
תשובה: וברכת ד  אפשר להכנס למקומות שאין שם עבודת אלילים, אלא שאם גובים כסף בכניסה והוא מיועד לכהני עבודה זה שלהם אין להכנס, אבל אם אין הכסף לכמרים אלא לטיפול בגן אפשר להכנס ולשלם. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ספר תורה: ספר תורה שהוזמן ונכתב אצל סופר אשר לא עובד עם קבלות ואינו משלם מיסים למדינה וכמובן גם המע"מ לא שולם. האם ניתן לצאת בו ידי חובת קריאה בתורה? האם ניתן לברך עליו?
תשובה: וברכת ד  בודאי שיש לשלם מע"מ וכל מסי המדינה, אבל כל זה חובה על הסופר, אולם אין זה פוסל את הספר. יש דברים שפוסלים את הסופר (שוטה וכו ) אבל עבירה על החוק, אפילו אם יש בזה גניבה, איננה פוסלת את הסופר כיוון שהציבור לא רואה בזה גניבה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חיפוש עצמי: היי, אני לא בן אדם דתי,אבל אני מאמינה. בתקופה אחרונה,כמה שנים אחרונות אני לא מוצאת את עצמי מבחינה מקצעוית.אני מתקדמת מבחינת השכר,אבל לא מרגישה סיפוק,אפילו שיעמום.יש רגעים שאני מרגישה פספוס.הנושא מעסיק אותי מעל שנתיים,לא בטוחה שלפני "הכל היה טוב",פשוט בשנתיים (קצת יותר) האחרונות,יש לי עבודה מסודרת עם משכורת לא רעה וזה נהיה עוד יותר בולט.אשמח לדעת אם יש אפשרות לכוון אותי.
תשובה: אין ספק שקשה מאוד לעשות דברים ללא תחושת סיפוק לצידם, אך פעמים שאילוצי החיים מחייבים אותנו לפרנס גם ללא תחושת סיפוק. אם את לא נמצאת במקום של אילוץ, טוב שתחפשי עיסוק אחר. ואם אין לך כיוון לכי להכוונה מקצועית. בהצלחה! אברהם קריספין רב קהילה בישוב אדם
שאלה: חלום על סבתא שנפטרה: לפני כ5 שנים סבתא שלי נפטרה הייתי חולמת עלייה כמה פעמיים בפעם הראשונה לא שמעתי אותה מדברת אליי, רק ראיתי אותה ממתחת לביתי היה לי עוד חלום שחלמתי בו שאמא שלי שיקרה לי שהיא נפטרה אך אני הייתי עלייה ולטפתי את רגלה. בחלום האחרון שלי ראיתי אותה במקום שנראה מוכר, מקום שהוא כולו לבן ואין כלום בחלל. אמא שלי ישבה ודיברנו וסבתא ז ל באה ואמרה לי משהו אך אני לא זוכרת, כיאלו שלא רציתי לשמוע. יכול להיות שכאב לי? ישק התעוררתי ושכחתי ממה שהיא אמרה לי אני מרגישה פספוס גדול ועצב, כאב מאוד קשה לי להיפרד ממנה. יכול להיות שרצתה לבשר או להגיד מסר שיקרה?האם היא רצתה להיפרד? היא רוצה שנעלה את נשמתה? היא מנסה להגיד לי שהיא תמיד פה?. האם הנפטר יודע על דברים שיקרו? כבוד הרב
תשובה: ב"ה, אי אפשר לסמוך על חלומות, חלק גדול מהם זה מיחזור המחשבות של האדם במהלך היום, וחלק מהחלום זה דברים לא ברורים. לקשר שלך איתה יש משמעות אחת חשובה, תעשי מעשים טובים לעילוי נשמתה, ולא לצפות למסרים מעולם אחר. דני ארגמן
שאלה: מזוזה: רציתי לדעת האם זה תקין שהמזוזה שלי נמצאת בתוך הבית שלי (המשקוף הוא בצד של הדלת מבפנים)?
תשובה: וברכת ד  אם אין משקוף חצוני מניח על המשקוף הפנימי. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שאלות: 1.אם אני מתפלל יחיד, אני צריך להגיד גם את מה שהש"ץ אומר? ("כתר", "ברוך ד המבורך" וכד.) 2.האם זה נכון שבלילה מידת הדין שולטת והחטאים והמצוות נחשבים יותר מאשר ביום? 3.מה המלאכים הרעים שנבראים מחטאינו עושים? 4.האם לברך אנשים אחרים זה מצווה? 5.האם לקלל אנשים אחרים זה חטא? 6.האם זה נכון שלפעמים ד מעניש את הצדיקים על חטאיהם של חוטאים? איך זה הוגן? 7.כשאני מתפלל אני יכול להביט לצדדים, או שהראש חייב להיות מופנה קדימה (לכיוון ירושלים)? 8.האם כול הדברים שאסורים בתפילה (להחזיק דברים, לשלב ידיים וכו.), אסורים גם בישיבה וגם בעמידה? 9.האם מותר לאכול ולשתות בזמן התפילה? כלומר, אם אני מברך על בקבוק שתייה ואז מתחיל להתפלל, אני יכול להמשיך לשתות בזמן התפילה? 10.למה אסור לאכול ולשתות לפני שחרית? 11.למה אסור לאכול ולשתות דווקא לפני שחרית? (למה לא לפני מנחה או ערבית?) 12.האם גם אסור לאכול ולשתות לפני תיקון חצות? 13.אם אכלתי בבוקר לפני התפילה, האם אני צריך לחכות פרק זמן מסוים בלי אוכל ושתייה לפני שאני מתפלל? 14.האם מותר לצחצח שיניים לפני התפילה? (למרות החשש שאבלע קצת משחת שיניים או קצת מהמים ששטפתי איתם את הפה?) 15.האם אחרי שאני מצחצח שיניים, אני צריך לברך "שהכול"? 16.האם זה נכון שאפשר לברך "שהכול" על הכול? (לדוג לברך "שהכול" על פיצה, זה ר?) 17.לפי מה שידוע לי פיצה זה "בורא מיני מזונות", למרות זאת על אריזת הפיצה שבמקפיא שלי כתוב "הופרשה חלה כדין וברכתו המוציא ", האם זה אפשרי שיש פיצות שברכתן זה "המוציא"? 18.למה יש מלאכי חבלה? 19.למה הש-דים לא נשארים בגיהנום, למה יש ש-דים גם בעולם הזה?
תשובה: שאלות רבות יש לך ונשתדל בעז"ה לענות עליהן: 1. אינך צריך להגיד דברים שהם מתאימים רק לש"ץ. 2. איני מכיר מקור לכך שהמצוות נחשבות יותר בלילה מביום. 3. ייתכן שאותם מלאכים מקטרגים עלינו ביום הדין. אך אינני מבין במלאכים, ולפי מה שלמדתי אין לנו צורך להתעסק בעבודות המלאכים. 4. יש מעלה לברך יהודים טובים, שדרך הברכה ה  שולח להם שפע. 5. לקלל אנשים טובים יש בכך חטא, אנשים רעים אין בכך חטא, אך זה עשוי לפגום בנפש כשמוציאים מילים לא טובות ולכן יש לשים לב לפני שמוצאים דבר רע מהפה. 6. אכן. מעניש אותם בעולם הזה, ומגדיל שכרם לעולם הבא. עיין ברמח"ל בדרך ה  שמרחיב זאת. וכן משמע מהפסוקים בישעיהו "וה  הפגיע בו את עוון כולנו". 7. יש לעצום את העיניים ולהפנות את הראש לכיוון מטה וקדימה. או להסתכל בסידור. 8. אסורים בשעת תפילת לחש. תפילת לחש צריך לאומרה בעמידה. 9. ראוי שלא לאכול ולשתות בזמן הסעודה, אלא אם כן האדם חולה או חלש שאז ניתן להתיר שלא בשעת תפילת לחש וכדומה. 10. 2 סיבות: א. זה שחץ וגאווה. ב. שמא ישכח להתפלל. 11. דין זה הוא גם בתפילת מנחה וערבית. אך בשחרית יש יותר שחץ וגאווה בתחילת היום לאכול לפני תפילה. עיין במשנה במסכת שבת פרק א  משנה "לא ישב אדם לפני הספר סמוך למנחה עד שיתפלל ולא יכנס לבורסקי ולא לאכול." אלא אם כן יש מי שיזכיר לו שיש תפילה. 12. מותר לאכול לפני תיקון חצות, כיוון שזו לא תפילה. 13. לא. עליך להתפלל בהקדם. 14. מותר, זה כבוד התפילה. 15. לא. 16. לא. יש לברך כל מאכל כברכתו. בדיעבד אם ברך על כך מאכל שהכל לא חוזר ומברך. 17. כן. ישנן פיצות שמכינים מפיתות רגילות, וברכתם המוציא. 18. מלאכי חבלה, אלו שליחים של ה  לבצע פעולות רוחניות לעורר אותנו בתשובה. 19. לדעת הרמב"ם אין היום שדים. וגם לחולקים עליו אין לנו להתעסק בזה. אלו שליחים של ה  לבצע את מידת הדין שה  נותן לנו. אמליץ לא להתעסק הרבה בנושאים הללו, זה לא מוסיף, ועשוי לגרום להרבה טעויות שאינן נצרכות. בהצלחה בכל הלל.
שאלה: צורך בהכשר: האם צריך הכשר לטיפות לתינוק (מדובר על טיפות נגד גזים שיש בהם ממתיק ואלכוהול)
תשובה: כמובן שלכתחילה נכון וראוי להשתמש עם כשרות. ויש היום תעשייה מפותחת מאד של חומרים כעין אלו עם כשרות ואף עם כשרות מהודרת. במידה שלא ניתן להשיג יש צדדי קולא: למשל תינוק נחשב כחולה שאין בו סכנה. ואולי אין טעם בחומר זה, ואיני יודע אבל אולי גם נותנים לו כמות קטנה(פחות מכזית רביעית).
שאלה: דיני ייחוד: אני גרה כרגע אצל שכנים שלי שהם ממש כמו משפחה בשבילי. אני לא גרה בבית כי אימי נפטרה ובלרתי שלא לחיות עם אבי מסיבות כאלה ואחרות. שכנים שלי הם אמא חד הורית, בן ובת. הבן בגיל 26 יש לו חברה והם מתכוונים להינשא. קוראים לעיתים מצבים שאני והוא היחידים שנמצאים בבית ואז אני משאירה את הדלת של הסלון פתוחה, הדלת פונה לכניסה של הבניין, ולפעמים עוברים אנשים ההולכים ושבים הגרים בבניין. זה ר שהדלת פתוחה? זה לא ייחוד נכון?
תשובה: לך. ההגדרה של "יחוד", בתנאים כאלה, של דלת פתוחה, תלויה במציאות, ותמיד צריך לשאול את עצמנו, מה הסיכויים שמישהו "יפתיע" אותנו? בשעה 3:00 לפנות בוקר, גם אם הדלת לכיוון חדר המדרגות פתוחה, זה נחשב יחוד, כי אין אנשים שעוברים בחדר המדרגות, וכל אחד יודע שאף אחד לא ייכנס בשעה זו ויפתיע אתכם. ובשעות אחרות של היממה- תחשבי האם יכולים "להפתיע אתכם"? האם קרה שמישהו נכנס כבר לבית בעשר השנים האחרונות, בהפתעה, בלי להקיש בדלת?.
שאלה: שקדים: האם יש צורך לבדוק שקדים מחרקים?
תשובה: בקליפתו- מתבוננים בחוץ על הקליפה כדי לראות אם היא שלימה וסגורה היטב. כבר בשלב זה ניתן לקבל אינדקציה האם האגוז טרי וטוב או לא. לפתוח ולהסתכל בפנים. כאן אנו מחפשים כורים, סימני כירסום ריקבון וכו. אם אחרי בדיקה זו לא ברור לנו שהאגוז נקי, יש לחצות אותו ולהסתכל בפנים. מקולף- כמעט תמיד נקי אבל יש להתבונן בכלליות לפני אכילה. פירורים בתוך השקית הם סימני כרסום המעידים על המצאות חרקים ובמציאות כזאת צריך זהירות גדולה בזמן האכילה.
שאלה: תהילים: בהמשך לשאלתי בנוגע לקריאת תהילים כוונתי היא שחוסר הדיוק לא נובע ממהירות הקריאה אלא מחוסר ידע איך להגות את המילה גם כאשר אני קורא את המילה עפ"י הניקוד ולאחר מיכן שומע איך אמורים לקרוא את הפרק הדברים אינם דומים
תשובה: אין הקב"ה דורש מאיתנו לעשות מעבר ליכולתנו. תמשיכי לקרוא תהילים לפי הבנתך, וגם אם נאמרים בלשון שגויה שלא ע"פ הניקוד - הקב"ה יקבל את תפילותייך ברצון. בשורות טובות אברהם קריספין רב קהילה בישוב אדם
שאלה: הדלקת נרות חנוכה לגרושה: לצערי התגרשתי ללא ילדים וחזרתי לגור בבית הורי. האם עלי להדליק נרות חנוכה או שאבי מוציא אותי לידי חובה
תשובה: ב"ה, האבא מוציא את אשתו ובנותיו ידי חובה. דני ארגמן
שאלה: סיום מסכת: אשה שמסיימת מסכת מה עושה? סיום כמו שגבר עושה? לא עושה כלום? משהו אחר?
תשובה: לך ברכותי על כך שזכית לסיים מסכת. אין חובה לערוך  סיום מסכת  ורבים מגדולי ישראל מסיימים מסכתות ללא שום סיום חגיגי. מותר לאשה לערוך  סיום מסכת  עם חברותיה בדיוק כמו שיש גברים המזמנים את חבריהם לשמוח איתם. וכמובן שבגדרי הצניעות וההלכה. ניתן גם לצרף כמה קבוצות המסיימות ביחד כפי שנהוג במקרים רבים. ותזכי למצוות דוד לוי 098987548
שאלה: חנוכה: כבוד הרב יש לי כמה שאלות בדיני חנוכה ואשמח לקבל עליהם תשובה: 1) אם יש חלון הפונה לרה"ר שיש בו לצורך הענין 10,000 איש ביום, אבל שיעורו יותר גבוה מן ההלכה (מעל 20 טפחים), ויש חלון הפונה לרה"ר שיש שם 100 אנשים ביום אולם הוא בגובה השיעור ההלכתי, היכן כדאי להניח את החנוכיה. 2) אם מניח במרפסת, שהיא גבוהה יותר מן השיעור האם יצא? יש בניינים ממול. 3) אם בירך על נרות החנוכה בביתו, ולאחר מכן יצא להשתתף במסיבה שם כובד להדליק נרות, האם יברך או לא? 4) בקטן, האם יכול להדליק את שאר הנרות או לא נחלקו הגר"ע יוסף (הליכות עולם, פרשת וישב, סעיף י"א), הרב בקשי דורון ( שו"ת בנין אב, ח"א סימן כ"ו), ועוד הרבה מן האחרונים שסברו שקטן יכול להדליק גם את שאר הנרות למרות שאינו בר חיובא. אולם בבן איש חי (שנה ראשונה, שבת פרשת וישב, הלכה י"ח-י"ט) כתב שלא יתנו לקטן להדליק. כיצד יש לנהוג הלכה למעשה. חג חנוכה שמח והרבה הצלחה!
תשובה: לך 1. אין להניח חנוכיה שיוצאים בה ידי חובה בגובה מעל 20 אמות. 2. יש דעה כזו ובתנאי שמדליק במקום בו בני הבית יושבים ורואים (כגון שמדליק בחדר בו נמצאים בני הבית ובמקום להניח על השולחן הוא מניח על החלון). 3. ברור שלא. במסיבה לא מדליקים ויש המקילים אם מתפללים שם תפילת ערבית. 4. אינני רוצה להכניס ראשי בין הרים גדולים. אתה יכול לתת לבנך להדליק חנוכיה אחרת בלי ברכה. סיכום קודם כל ההלכה גם לגבי מקום ההדלקה וגם לגבי זמנה וגם לגבי הברכות. הידורי מצווה כמו פרסום הנס הם רק בתוספת להלכה ולא במקומה דוד לוי 098987548
שאלה: עבירות לשם שמיים: קבוצת ראשונים אומרים שמותר לאדם לעשות עבירה רק כאשר העבירה נועדה להציל את עצמו מאיסור חמור יותר. ראש ישיבת ההסדר בראשון לציון הסביר שלדעת הריטב"א (שהוא חולק על אותם ראשונים שהובאו לעיל) כל העיקרון של "אין אומרים לאדם חטא כדי שיזכה חבריך" נאמר רק לבית דין שהם לא יורו לאדם לעשות עבירות בכדי לזכות את חברו. ראש הישיבה לא אמר שהוא מסכים הלכה למעשה עם דעת הריטב"א. בדקה חמישים בסרטון זה נאמרו דברים אלו מובא במשנה ברורה שאין לאדם לחטוא כדי לזכות את חברו, שאלתי אולי ניתן לעשות העמדה שמה שהמשנה ברורה כתב זה כהוראה לציבור, אך אם אדם מחליט על דעת עצמו לעשות עבירות כדי לזכות את חבריו אז הוא לא עובר איסור אפילו לדעת המשנה ברורה. אני לא ראיתי שום הוכחה ברורה שזה דעת המשנה ברורה אני רק מציג זו כשאלה. האם הפוסקים הבאים מסכימים עם שיטת הריטב"א : משנה ברורה, הרב יצחק יוסף ורבי יוסף קארו?
תשובה: הגמרא במסכת שבת דף ד. דנה על מקרה של אדם שהכניס בשבת בצק לתנור על מנת לאפותו, והדבר היה בשגגה. כאשר הלחם ייאפה לגמרי - תושלם מלאכת האופה, ובכך יעבור זה שהכניס את הבצק על איסור מן התורה, שהעושה אותו בשגגה חייב קורבן חטאת. לעומת זאת הוצאת הבצק מן התנור ("רדיית הפת") איננה אסורה מן התורה, אלא מדרבנן. לפיכך דן התלמוד בשאלה: האם מותר לאדם אחד להוציא את הבצק מן התנור בטרם ייאפה, כדי להציל את חברו מאיסור חמור? על כך משיב האמורא רב ששת: "וכי אומרים לו לאדם חטא כדי שיזכה חברך?!". אמנם יש שיטות של ראשונים שמחלקים בין אם עשה חברו במזיד או בשוגג, וקובעים שאם המעשה נעשה בשוגג מותר לו לעבור על עבירה קלה כדי להצילו. (הדברים אינם הלכה למעשה אלא בבחינת דרוש ותקבל שכר בלבד) הלכה למעשה: כל מקרה נידון לגופו. אברהם קריספין רב קהילה בישוב אדם
שאלה: ou: א. כתבתם באחת השאלות שכשרות ou אינה כשרות מהדרין ואינה מתיימרת להיות כזאת ישנו מנשר או נייר עמדה שמראה שכשרות זו אינה מתיימרת להיות מהדרין (יש לי קרובים הסומכים על הכשר ou בעניים עצומות (עלו מחוץ לארץ וכנראה שם בזמנם זה היה ההכשר היחיד שהיה ניתן לסמוך עליו) והייתי רוצה להפנות אותם למסמך או כיוצ"ב. ב. איך מבדילים בין ou רגיל לou ישראל? ב ו
תשובה: O-U ישראל הוא כן מהדרין O-U של חו"ל - איני מכיר מסמך כזה. אפשר לשלוח מייל לאתר O-U ולשאול אותם את השאלה הזאת. או אפשר לשאול אותם האם הם מקפידים על אסור "חדש", חלב ישראל, בישול ישראל לפי מר"ן השו"ע. אלו דברים שכל גוף מהדרין מקפיד עליהם והO-U לא מקפידים עליהם. לגבי המשפחה שלך שברוך ה  זכו לעלות לארץ הקודש. לענ"ד אין לך מה לדבר איתם על זה. אני ניסתי הרבה פעמים לדבר עם חוצנקים על זה והם אינם מוכנים לשמוע. הנח להם לישראל
שאלה: ללא נושא: ישנו בית קפה בירושלים בקניו ממילא שיש לו כשרות רבנות ירושלים מהדרין אבל בתפריט שלו יש אפשרות לקבל איזשהוא קינוח שמלווה ברוטב נוטלה, הייתכן? נוטלה הרי זה חלב נוכרי!
תשובה: מומלץ לפנות ישירות למשגיח הכשרות במקום ולשאול את השאלה.
שאלה: שם לבן על פי מנהג אשכנז ספרד: הנני ממוצא ספרדי (הוריי ממרוקו) ובעלי ממוצא אשכנז (נולד בברזיל וסבו סבתו מוילנא ורוסיה) בעזרת השם אני אמורה ללדת בקרוב ואנו מתלבטים לגבי שם הבן האם מותר לנו על פי ההלכה לקרוא לבן על שם אבי, דוד, כי הרי אני ספרדיה ב מראש
תשובה: לכם וברכותי ללידה קלה, אם בעלך רוצה בכך אז תשאלי גם את אביך - אם שניהם מסכימים - מותר. אם תרצו ואם זה מתאים אתם יכולים גם לשאול את אבא שלו דוד לוי 098987548
שאלה: ברכת כוהנים: לרב 1.מדוע ברכת כוהנים כתובה בלשון יחיד? 2.מדוע בברכת כוהנים בבל שורה מופיע שמו של ה? 3.מה הכוונה ביפרושו של רש"י יראה לך פנים צהובות מה הככונה צהובות ולמה רש"י בחר להשתמש דווקא בתואר צהוב? 4.ואני אברכם-מה הכוונה?
תשובה: 1. הברכה פונה לכל אדם מישראל ולכן כתוב בלשון יחיד. 4. הכהנים מברכים את ישראל בשם ד  - הם אומרים את המילים אבל מי שמעניק את הברכה זה ד. על השאלות הנוספות השבתי בתשובה
שאלה: רחיצת כלים בשבת ושימוש במטליות לחות: לא מובן לי לגמרי מתי אסור ומתי מותר לרחוץ כלים בשבת. ידוע לי שכאשר יש צורך להשתמש באותם הכלים במהלך השבת אזי מותר לרחוצם. האם לגבי כלים חלביים מסעודה שניה של שבת, כאשר ידוע שלא יהיה שימוש באותם הכלים אסור בתכלית האיסור לרחוצם? ומה לגבי מצב שבו האישה כועסת וממורמרת אם הכלים נשארים בכיור עד למוצאי השבת? (אין טעם לדבר ולהסביר לה מושגים של מותר או אסור) זה רק מרגיז אותה יותר. בנוסף, מהו סקוץ "כשר" לרחיצת כלים בשבת? האם ספוג כלים סטנדרטי (ספוגית עם מעטפת סיבי פלדה זהוב כסוף) כשר לצורך הדבר? שאלה נוספת: האם מותר להשתמש במטליות לחות בשבת? (השימוש הוא לצורך ניקוי לאחר התפנות, ונראה לי שכמעט תמיד נעשית פעולת סחיטה כלשהי, אציין גם שהמנעות משימוש במטליות לחות בעייתית עבורי ספציפית)
תשובה: וברכת ד  אין להכין מקודש לחול, ולכן אין לשטוף כלים משבת למוצאי שבת. לכן כלים שלא ישתמשו בהם אין לרחצם בשבת. ואם הדבר קשה לאשה אפשר לשים את כל הכלים בגיגית וכדו  במקום אחר שלא יראה ולא תבוא האשה חלילה לידי כעס. אמנם אם אין כל אפשרות לאחסן כלים אלו, ומאידך זה מאד מפריע אפשר לשטוף באופן חלקי (לא שטיפה גמורה) ולהניח במקום אחר. סקוץ  עדיף שיהיה מפלסטיק גמור ללא חומר בולע מים. ממחטות לחות אפשר לקנות כאלו שאין בהם נוזלים רבים. כמו כן אפשר בערב שבת לסחוט את המטליות ולהכניס לשקית ניילון, ואז להשתמש בהם בשבת. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אבלות: אני באבל על אבי ורציתי לדעת אם אני יכול לההשתתף בכרבי כיתה עם חברים ובשר. ומדברים וכו או שיש בזה בעיה או אפילו הבעיה הכי קטנה אני רוצה לדעת לא מפריע לי לא להשתתף
תשובה: תנוחם מן השמים - אם אין מוזיקה אתה יכול להשתתף. אם אינך מרגיש בנוח או נעים להשתתף - אל תלך אם אתה רוצה להשתמש בתירוץ זה כדי לא ללכת - מותר כיון שיש דעה כזו בהלכה וזכותך להחמיר כמותה. המקום ינחם אותך בתוך שאר אבלי ציון וירושלים דוד לוי 098987548
שאלה: אזכרה בחנוכה: יום האזכרה של אימי המנוחה הוא בכ"ה בכסלו(יום חמישי-נר שני ) האם מותר לעלות לבית העלמין או שצריך להקדים? אודה לתשובתך אלינור
תשובה: תנוחמו מן השמים - עדיף להקדים וללכת לבית הקברות לפני חנוכה המקום ינחם אתכם בתוך שאר אבלי ציון וירושלים דוד לוי 098987548
שאלה: כשרות של ווק: לפני כשבועיים שאלתי כיצד מכשירים ווק מתכת שבושל בו בעבר פירות ים לא כשרים וכן רטבים לא כשרים. נענתי כי "לוקחים סיר גדול יותר מרתיחים מים וסבון, וכשהמים רותחים מכניסים את הווק." הבעיה היא שהווק גדול מכל כלי אחר האם יש אפשרות להרתיח בו מים ובכך להכשיר אותו? האם אפשר לשרוף אותו באש? מאוד חשוב לי להכשיר את הכלי
תשובה: וברכת ד  אפשר לקחת כלב גז וללבן בקלות את הסיר. עד שאם ישימו גפרור ידלק. בברכת התורה והארץ יהודה ה לוי עמיחי מכון התורה והארץ
שאלה: הגבהת ס"ת: בשבת נקראתי להגבהת ס"ת אשכנזי. בניסיון ראשון להגבהת ספר התורה מעל הדוכן לא הצלחתי בביצוע ההגבהה המלאה. ספר התורה התחיל להתרומם לזוית 90 מעלות ולצערי בשל החזקה לא נכונה שלי, הונח שוב על הדוכן. קהל המתפללים נרעש מהאירוע. בניסיון שני בוצעה ההגבהה במלואה. האם דין ספר תורה שנפל חל במקרה זה? האם יש צורך בצום?
תשובה: לא. ספר התורה לא נפל על הארץ, אין צורך להתענות או לעשות משהו אחר דומה.
שאלה: הנחת תפילין: בוקר טוב! מישהו נמצא בבית חולים עם עירוי ביד שמאל. הוא יכול להניח תפילים ביד ימין???
תשובה: וברכת ד  אפשר להניח מעל העירוי. הכריכות לא מעכבות. כדאי לא להדק חזק. בברכת התורה והארץ יהודה הלוי עמיחי מכון התורה והארץ
שאלה: כשרות מהודרת בירושלים: בירושלים נפוצה תעודת כשרות חדשה של המועצה הדתית שמכונה "תעודת כשרות מהודרת" היא אינה נראת כמו תעודת כשרות רגילה ואינה נראת כמו תעודת כשרות למהדרין אך בכל מקרה היא חתומה ע"י המועצה הדתית י-ם ומצויינים בה מקורות המוצרים והעובדה שיש בשולי ישראל לחומרא. האם מדובר בסוג חדש של רמת כשרות או בחשש לזיוף?
תשובה: נא עיינו.
שאלה: ערלה: נטעו לי עצים צעירים בגינה ולדברי הגנן גילם הוא ביו שנתיים לשלוש. שאלתי היא מתי אוכל להינות מפירותיהם? מה דינם בדיוק בשנתם הרביעית?
תשובה: וברכת ד  אם אתה יודע כיצד הם עמדו במשתלה. האם הם עמדו ישירות על האדמה או על דבר חוצץ. אם אין לך מידע קודם יש למנות שנות ערלה משעת הנטיעה. בברכת התורה והארץ יהודה הלוי עמיחי מכון התורה והארץ
שאלה: יידעתי כל עוף הרים": מדוע מצויין בתהלים נ (יא) "עוף הרים" ולא עוף שמים או ארץ? חיפשתי ולא מצאתי פתרון לעניין, ומובן שיש טעם לחריגות כזו (אין לביטוי זה דומה במקרא). ב מראש
תשובה: יש פרשנים (כמו המלבי"ם) שניתן למצוא אצלם התייחסות מדוייקת לשינויים אלה. ויש פרשנים שלא ידקדקו בכל שינוי כזה, ולא ימצאו לנכון להסביר מדוע בפרקנו דווקא "עוף הרים" לעומת "עוף השמים" המופיע בפרק ק"ד.
שאלה: תקופ  דייטים: התחלתי בשנה האחרונה לצאת לדייטים, במטרה למצוא את האחד. בדייט האחרון קרה לי מקרה שלא ידעתי להתמודד איתו. ראיתי את המדוייט שלי לפני רק בתמונות מטושטשות. כשנפגשנו פנים מול פנים, ראיתי בחור שעל השנייה הראשונה המראה החיצוני שלו ממש לא היה לטעמי, ואפילו לצערי קצת דחה אותי. ידעתי שהזמן שאנחנו עומדים לבלות בשעות הקרובות, זה די בזבוז זמן של שנינו. רציתי לשאול אותך, מה עושים במצב כזה?
תשובה: ב"ה, אי אפשר לבייש אותו ולסיים מיד, צריך בכל זאת לנסות אולי אם תדברי איתו ותשימי בצד את המראה אולי בכל זאת יש כאן בחור מקסים, שהמראה החיצוני ישאר בסוף פרט קטן. אם בכל זאת קשה, אז לדבר מעט ולא לומר משפטים שיכולים להשלות אותו. דני ארגמן
שאלה: שעת רצון: היום אחותי התקשרה להגיד לי שיש 9 דקות של שעת רצון. אני חייבת לומר שאף פעם לא הבנתי את העניין הזה של שעת רצון. האם יש זמנים שאינם שעת רצון? האם כשאני רוצה להתפלל ו או לבקש בקשה אני צריכה לבדוק ולברר האם זו שעת רצון או לא? ואם לא האם אין מי "שיקשיב" לי? האם צריך זמנים לתפילה? הרי אלוהים נוכח בכל זמן ובכל מצב, לא? אשמח לקבל הארה יסמין נועם נ.ב גילוי נאות- אני מגיעה מבית דתי, למדתי באולפנה, כיום איני שומרת מצוות אך בתהליכי התחדשות
תשובה: גם אני לא מבין את העניין, אם תשמעי הסבר טוב- בבקשה תשלחי אליי. מראש.
שאלה: בישולי נוכרים: בישול גוים לדודתי יש עובדת זרה. נודע לי כי העובדת מבשלת לה בביתה. הדודה כנראה לא מבינה את חומרת האיסור למרות שהוסבר לה אך יש חשש שבני ביתה אינם מודעים לעובדה שהאוכל בושל על-ידי גויה. שאלתי היא: עד כמה אני מחוייב ליידע את בני ביתה שכן מקפידים. אני חושש לדבר איתם,כיוון שהדודה מאוד רגישה והם אינם יודעים לומר את הדברים בעדינות הראויה? ב מראש על התשובה!
תשובה: לשואל: באופן פשוט בישול של נכרי הוא אסור ולכן יש לומר לבני הבית שלא יאכלו שם כאשר אין הם יכולים להדליק את האש בעצמם, ובאשר לדודה אם היא לא יכולה להדליק בעצמה את האש ניתן לסמוך בשעת הדחק על מי שמתיר כאשר הגוי עובד אצל ישראל. הרב אריה שטרן ראש מכון הלכה ברורה
שאלה: גזל: ברצוני לשאול מספר שאלות. 1. הבאתי לחברה מוצר ששוויו 25 ש"ח אך קניתי אותו במבצע ב-15 ש"ח. האם כשהיא מחזירה לי כסף עבור המוצר (כאשר בזמן החזרת הכסף אין עליו מבצע) היא צריכה להחזיר לי 25 או 15 ש"ח? 2. האם כאשר אני קונה דיסק מקורי,מותר לי לצרוב אותו לעצמי להעבירו למחשב שלי להעבירו לmp3 שלי? 3. בנוגע למעשרות- האם אני צריכה לעשר מסכום כסף קטן שאבא שלי מביא לי לפעמים (100 ש"ח)? 4. האם אני יכולה להחשיב ככספי מעשר כסף שאני מביאה שווי כסף של קניות שאני עושה למשפחתי (הם זקוקים לכסף הזה)? ובשורות טובות.
תשובה: לשואלת: 1. אין כאן איסור ריבית או הונאה ולכן אפשר לקבל את הסכום של 25 ש"ח אבל נראה שעדיף שלא לבקש זאת. 2. מותר לצרוב לעצמו. 3. אין חיוב של מעשר על מתנה. 4. מותר. הרב אריה שטרן ראש מכון הלכה ברורה
שאלה: דברים שמטמאים?: נזלת או רוק מטמאים אותנו? נגיד אם נשפך לי נזלת או רוק על המכנס אני יכול ללבוש אותו יום למחרת בלי לכבס?
תשובה: נזלת ורוק בכלל לא מטמאים.
שאלה: יין נסך ממחלל שבת: לרב, חמי הינו אדם מסורתי ששומר את השבת לפי "רב נוח", ז"א הולך לבית הכנסת, עושה סעודת שבת ולאחר מכן יושב לראות סרט מול הטלויזיה בחדרו. האם כשאני ואשתי עושים את השבת אצלו ישנו איסור לשתות מהיין שעלו הוא מקדש? האם הדין ישתנה כאשר מדובר באדם שידוע כרגשן מאוד וסביר להניח שפשוט לא יסכים לקבל אותנו בביתו אם לא נשתנה מיינו?
תשובה: וברכת ד  אפשר לדאוג ליין מפוסטר, ולסמוך על השיטות שאין בכך איסור יין נסך, ובייחוד במקרה כזה שהחותן לא ממש מחלל שבת, אלא מחוסר ידיעה והסבר, וכמו כן לא עושה זאת בפרהסיא, ואם יש מקום לאסור זה רק מחלל שבת בפרהסיא. על כן בצרוף על הנימוקים אפשר להקל. בברכת התורה והארץ יהודה הלוי עמיחי מכון התורה והארץ כפר דרום אשקלון